యంగ్ హీరోస్ మల్టీ టాస్క్స్కు వెనకాడటం లేదు. మొన్న రామ్ చరణ్ చేసిన పనినే... ఇప్పుడు కళ్యాణ్ రామ్ చేయబోతున్నాడు. నందమూరి కళ్యాణ్ రామ్ మల్టీ టాలెంటెడ్ పర్సన్. ఉన్నత విద్యను అభ్యసించినా... సినిమా మీద మక్కువతో హీరోగా మారాడు. ఎన్టీయార్ ఆర్ట్స్ బ్యానర్లో తన అన్న జానకిరామ్ నిర్మాతగా 'అతనొక్కడే' చిత్రాన్ని చేశాడు. ఆ తర్వాత 'హరేరామ్' సినిమా నుండీ నిర్మాణ బాధ్యతలనూ తన భుజాలకెత్తుకున్నాడు. ఇప్పుడు తమ్ముడు ఎన్టీయార్తో కళ్యాణ్ రామ్ ఓ ప్రతిష్ఠాత్మక చిత్రాన్ని నిర్మించబోతున్నాడు. ఎన్టీయార్ త్రిపాత్రాభినయం చేసే ఈ మూవీ ఈ నెల 10 ప్రారంభం కాబోతోంది. 'జనతా గ్యారేజ్' తర్వాత ఎన్టీయార్ చేస్తున్న సినిమా ఇదే కావడంతో దీనిపైన భారీ అంచనాలు నెలకొన్నాయి. ఇదిలా ఉంటే నిర్మాతగా బాధ్యతలను నిర్వర్తిస్తూనే, మరో సినిమాలో హీరోగా నటించబోతున్నాడు కళ్యాణ్ రామ్. సరిగ్గా ఇదే ఫీట్ను ఇటీవల రామ్ చరణ్ చేశాడు. ఓ పక్క 'ధృవ' చిత్రంలో నటిస్తూనే చెర్రీ... తన తండ్రి చిరంజీవి హీరోగా 'ఖైదీ నంబర్ 150' చిత్రం నిర్మించాడు. ఇప్పుడు కళ్యాణ్ రామ్ సైతం ఇటు ఎన్టీయార్ మూవీకి నిర్మాతగా, అటు హీరోగా డబుల్ యాక్షన్కు సిద్ధమయ్యాడు. 'ప్రేమ ఇష్క్ కాదల్', 'సావిత్రి' చిత్రాలకు దర్శకత్వం వహించిన పవన్ సాదినేని... కళ్యాణ్ రామ్ మూవీని డైరెక్ట్ చేయబోతున్నట్టు తెలుస్తోంది. ఎన్టీయార్ సినిమా పట్టాలెక్కగానే ఈ చిత్రం మొదలవుతుందని అంటున్నారు. మరి 'ఇజం' తర్వాత కళ్యాణ్ రామ్ చేస్తున్న ఈ మూవీ ఏ స్థాయి విజయాన్ని అందుకుంటుందో చూడాలి.
yang heros multy tasksku venakaadatam ledu. monna ram charan chesina panine... ippudu kalyan ram cheyabotunnadu. nandamuri kalyan ram multy tallented parson. unnata vidyanu abhyasinchinaa... sinima meeda makkuvatho heeroga maaraadu. enteer arts byaanarlo tana anna janakiram nirmaatagaa 'atanokkade' chitraanni cheshaadu. aa tarvaata 'hareram' sinima nundi nirmaana baadhyatalanuu tana bhujalakettukunnadu. ippudu tammudu enteeyaartho kalyan ram oo pratishtaatmaka chitraanni nirminchabotunnadu. enteer tripaatraabhinayam chese ee moovee ee nela 10 praarambham kabotondi. 'janata gyarej' tarvaata enteer chestunna sinima ide kaavadamtho deenipaina bhari anchanaalu nelakonnaayi. idila unte nirmaatagaa baadhyatalanu nirvartistune, maro cinemalo heeroga natinchabotunnadu kalyan ram. sarigga ide feetnu iteevala ram charan cheshaadu. oo pakka 'dhruva' chitramlo natistune cherri... tana tandri chiranjeevi heeroga 'khaidi nambar 150' chitram nirminchaadu. ippudu kalyan ram saitam itu enteer mooveeki nirmaatagaa, atu heeroga dabul yaakshanku siddamayyaadu. 'prema ishk kadal', 'saavitri' chitraalaku darsakatvam vahinchina povan saadineni... kalyan ram mooveeni direct cheyabotunnattu telustondi. enteer sinima pattaalekkagaane ee chitram modalavutundani antunnaru. mari 'ijam' tarvaata kalyan ram chestunna ee moovee e sthaayi vijayaanni andukuntundo chudali.